Предложение за   
коледна реформа

|  |
| --- |
| **ПЛАН СТРАТЕГИЯ** |
| Уважаеми г-н Дядо Мраз,  Дълго анализирах ситуацията и свързаните с нея тенденции на пазара на забавленията. След щателно проучване стигнах до извода, че най-сигурния и ефективен начин за пазарна доминация е иновативно техническо оборудване. В следствие на задълбочената ми работа изготвих следния план.  Ще направим опит да действаме хуманно като поискаме малък заем от препоръчана банка. Като гарант за отпускане на заема ще предадем душата на корумпирания еколог, който Ви прецака, но беше достатъчно неблагоразумен и не подсигури бягството си. В следствие на това беше открит леко замръзнал, но жив.  За набавяне на иновативните технологии ще се обърнем към най-добрата и доказала се на пазара с качеството на предлаганите услуги фирма. |

|  |
| --- |
| **РЕЛЕВАНТНИ КОМПАНИИ (компании които ще помогнат )** |
| 1. EVIL BANK |
| 1. CHINA INC. |

|  |  |
| --- | --- |
| **Съобщения** | |
| EVIL BANK | Здравейте! Аз съм главен асистент в отдел търговски стратегии към ЕООД „Дядо Мраз“. Нашата компания се занимава с организиране и провеждане на Коледните празници. Ние сме водеща компания на пазара на забавленията. Обръщаме се към Вас по препоръка на няколко изключително доволни ваши клиенти.  Пиша Ви във връзка с предлаганите от вас банкови услуги. Бихме искали да ни отпуснете заем, отговарящ на следните условия:   1. Размер $ 5 000 000 000; 2. Време за погасяване 50 години; 3. Лихвен процент 0, 005%   С него ще финансираме обновяването на оборудването ни. Това ще доведе до повишаване качеството на предлаганите от нас услуги. Благодаря Ви предварително за положителния и бърз отговор! |
| **Здравейте! Въпреки любезното Ви писмо правилата на банката са ясни! НЯМЯ ДУША- НЯМА ПАРИ!!!** |
| Здравейте! Да, разбира се!!! Ние ще се съобразим изцяло с условията на вашата банка. Можем да Ви предложим една корумпирана душа отговаряща на следните условия:  1. Душата е мъжка;  2. Възраст в разцвета на силите си;  3. Опит- богат за възрастта си;  4. Семейно положение- свободен;  5. Сила- голяма.  Надяваме се, че това ще покрие и дори ще надхвърли изискванията на вашата банка и ще направи възможно общото ни сътрудничество!  Благодарим предварително за вашето съдействие! |
| CHINA INC. | Здравейте! Аз съм главен асистент в отдел търговски стратегии към ЕООД „Дядо Мраз“. Нашата компания се занимава с организиране и провеждане на Коледните празници. Ние сме водеща компания на пазара на забавленията. Обръщаме се към Вас по препоръка на няколко изключително доволни ваши клиенти.  Пиша Ви във връзка с предлаганите от Вас услуги за производство на всичко, което ни роди фантазията. Бихме искали да заявим поръчка за производство на машина за телепортация, която да отговаря на следните условия:   1. Обхват- целият свят; 2. Точност на телепортацията- до сантиметър; 3. Капацитет на телепортиране – 200 клика в минута; 4. Тип на телепортираните обекти одушевени и неодушевени предмети;   Надяваме се, че в предложените от вас оферти е включена и безплатна техническа поддръжка! |
| **Здравейте! Вашето въображение надхвърля нашето предложение. А за безплатна техническа поддръжка се хванете за собствената дръжка.** |
| Здравейте! Искаме да изразим разочарованието си от това, че изневерявате на мотото на вашата фирма! В такъв случай ще закупим само коледен самолет, 3D принтер за играчки и оръдие за изстрелване на подаръци.  Самолетът да има следните характеристики:  1. Автопилот, свързан с GPS до адрес;  2. Да развива скорост 10 000 км/ч;  3. Да е снабден с устройство за неуловимост.  3D принтера да отговаря на следните изисквания:  1. Да принтира изделия от различни материали;  2. Да принтира сложни структури от много елементи;  3. Да е снабден с изкуствен интелект, който чете писма, изработва модели; по тях и предава информацията на принтера;  4. Да е с обем на работа 0,5 изделия в минута.  Оръдието да е с оптика, която изчислява параболи автоматично, обхват 20 км и отклонение на изстрела 1мм/км.  Надяваме се, че поръчката ни ще бъде изпълнена в срок от една седмица!  Благодарим Ви предварително! |